ויליאם מולטרי

ויליאם מולטרי (באנגלית: William Moultrie;  היה איש צבא שלחם במלחמת העצמאות של ארצות הברית, חוואי ופוליטיקאי אמריקאי מקרוליינה הדרומית, פוליטיקאי עצמאי ובערוב ימיו איש המפלגה הפדרליסטית, שכיהן כסגן מושל קרוליינה הדרומית העשירי בשנים 1784–1785, וכמושל קרוליינה הדרומית ה-35 בשנים 1785–1787 ובשנים 1792–1794
ראשית חייו
ויליאם מולטרי נולד בצ'ארלסטון שבפרובינציית קרוליינה הדרומית, כבנם של ג'ון מולטרי, רופא סקוטי במוצאו, ושל לוקרישה קופר. מולטרי רכש אחוזת מטעים, בה היו בבעלותו 200 עבדים אפרו-אמריקאים.

מולטרי לחם במלחמה האנגלו-צ'רוקית  ב-1761. לפני פרוץ מלחמת העצמאות של ארצות הברית הוא נבחר לאספה הקולוניאלית של הפרובינציה כנציג מחוז סנט הלנה.
מלחמת העצמאות של ארצות הברית
ב-1775 הוצב מולטרי כקולונל של הרגימנט השני של קרוליינה הדרומית. ב-1776 ההגנה שלו על המבצר הקטן באי סאליבן (שנקרא מאוחר יותר פורט מולטרי לכבודו) מנעה מסר הנרי קלינטון ומסר פיטר פרקר  מלכבוש את צ'ארלסטון. הקונגרס הקונטיננטלי קיבל החלטה בה הוא הודה למולטרי. הוא קודם לדרגת בריגדיר גנרל והרגימנט שלו שולב בצבא הקונטיננטלי.

בפברואר 1779 הוביל מולטרי בהצלחה פעולת הדיפה של הבריטים בקרב בופורט  בפורט רויאל . באביב אותה שנה, כאשר מייג'ור גנרל  לקח תחת פיקודו את החלק העיקרי של הכוחות האמריקאים אל אוגוסטה, ג'ורג'יה, הוצב מולטרי בבלאק סוואמפ עם כוח קטן כדי לתצפת על הבריטים שהיו מעברו השני של . כאשר לפתע חצו הבריטים בהמוניהם את הנהר ונעו לכיוון צ'ארלסטון, יזם מולטרי נסיגה טקטית אל מעבר לנהר קוסאוהאצ'י  ונהר טולפיני, וכל הדרך חזרה לצ'ארלסטון, שם הוא הצליח לבלום מצור בריטי קצר. הוא סירב להיכנע כאשר הרשויות האזרחיות בעיר חשו שהן ננטשו על ידי הקונגרס הקונטיננטלי וכמעט היו מוכנים להיכנע.

מולטרי נלכד כאשר נכנעה צ'ארלסטון ב-1780 לבריטים. הוא היה המפקד של השבויים האמריקאים, ולעיתים קרובות ניהל את המשא והמתן בשמם מול המפקד הבריטי לוטננט קולונל ניסבט בלפור . במהלך תקופת שביו, ניסה המושל הקולוניאלי לשעבר של קרוליינה הדרומית, לורד צ'ארלס מונטגיו , לשכנע אותו לעבור צד במלחמה. ב-1782 שוחרר מולטרי בעסקת חילופי שבויים, ובאותה שנה הוא קודם לדרגת מייג'ור גנרל.
סגן מושל ומושל קרוליינה הדרומית
לאחר המלחמה נבחר מולטרי כסגן מושל קרוליינה הדרומית וכיהן בתפקיד מפברואר 1784 ועד פברואר 1785. לאחר מכן הוא נבחר לתקופת כהונתו הראשונה כמושל קרוליינה הדרומית, תפקיד בו הוא כיהן עד פברואר 1787.

באותה תקופה הוגדרה בחוקת קרוליינה הדרומית הגבלת כהונה שמנעה ממושלי המדינה לכהן ביותר מתקופת כהונה אחת רצופה. ב-1792 נבחר מולטרי לתקופת כהונתו השנייה, וכיהן עד 1794. במהלך תקופת כהונתו הייתה קרוליינה הדרומית מפולגת בין אוהדי צרפת ושונאיה, כשכל קבוצה הגיבה באופן שונה למהפכה הצרפתית. באפריל 1794 נחת שגריר צרפת בארצות הברית, אדמונד שארל ז'נה  בצ'ארלסטון והחל להוציא רישיונות פריבטירים צרפתים, ולגייס אנשים למשלחת לכיבוש לואיזיאנה מידי צרפת. אף על פי שמולטרי אהד את פעילויותיו, במיוחד המשלחת ללואיזינה שהוא קיווה שתשים קץ למלחמות האינדיאנים, ב-2 בדצמבר 1793 הורה בית המחוקקים של קרוליינה הדרומית לחקור את פעילויותיו של ז'נה. מהלך זה שם קץ לתחבולות הצרפתיות במדינה. ב-1798 ניסה מולטרי להתמודד שוב על תפקיד המושל, אך נוצח על ידי עמיתו למפלגה הפדרליסטית אדוארד ראטלדג'.

מולטרי היה הנשיא הראשון של אגודת סינסינטי  בקרוליינה הדרומית, ושימש בתפקיד זה עד מותו. ב-1802 הוא פרסם את ספר זכרונותיו "זכרונות מהמהפכה ככל שהדבר נוגע למדינות קרוליינה הצפונית והדרומית וג'ורג'יה" (Memoirs of the Revolution as far as it Related to the States of North and South Carolina, and Georgia).

מותו ומורשתו
ויליאם מולטרי נפטר בצ'ארלסטון ב-27 בספטמבר 1805. הוא נטמן בפורט מולטרי, ומצבה לזכרו הוקמה גם בבית הקברות סנט ג'יימס שבגוז קריק.

מבצר פורט מולטרי שימש כנקודת הגנה מרכזית עד שהוחלף בפורט סאמטר. המבצר שימש כנקודת הגנה פעילה של צבא ארצות הברית מ-1798 ועד לתום מלחמת העולם השנייה. על שמו של מולטרי נקרא מחוז באילינוי. שמה של העיר אוצ'לוקני שבג'ורג'יה שונה ב-1859 למולטרי  כאשר היא התאגדה על ידי האספה הכללית של ג'ורג'יה.
דגל מולטרי
ממוזער|ימין|150px|דגל מולטרי
במהלך פעולת ההגנה על פורט מולטרי ב-1776, הונף בו דגל בעיצובו של מולטרי: דגל כחול הנושא סהר לבן עם המילה "חירות" (LIBERTY) עליו. לא ידוע מי הראשון שיצר את הדגל על פי המפרט של מולטרי. במהלך הלחימה נפל הדגל. סמל ויליאם ג'ספר  הרימו, קשר אותו לתורן זמני (על פי חלק מהדיווחים היה זה חוטר לניקוי קנה תותח), הניפו בחזרה מעל החומות כדי לעודד את החיילים, והסיפור זכה להכרה רחבה. הדגל הפך לסמל של המלחמה בדרום. הדגל נקרא "דגל מולטרי"  או "דגל החירות" (Liberty Flag). עיצוב הדגל שולב בהמשך בדגל קרוליינה הדרומית. לאחר הקרב הגישה רעייתו של מייג'ור ברנרד אליוט, שהיה מפקד פלוגת הגרנדירים תחת מולטרי, אך הועבר לרגימנט הארטילריה של קרוליינה הדרומית לפני הקרב, שני דגלי יחידה, אחד כחול ואחד אדום עבור הרגימנט של מולטרי. שלוש שנים לאחר מכן, ב-9 באוקטובר 1779 נפצע סמל ג'ספר פצעי מוות כאשר נשא את דגל היחידה הכחול במוצב ספרינג היל במהלך המצור האמריקאי והצרפתי על סוואנה . הדגל נמשך בהמשך מתחת לגופתו של לוטננט בוש ונשלח לאנגליה. ג'ספר נפטר ביום המחרת, ועל פי המדווח, מילותיו האחרונות היו "קיבלתי את החופשה שלי", מעט הומור שחור שמשמעותו שהוא ידע שהוא עומד לצאת מהקרב. הציטוט המפורסם "אמור לגברת אליוט שעשיתי כמיטב יכולתי להציל את דגלה" הומצא על ידי הכומר ווימס ופורסם בביוגרפיה שלו משנת 1805 על ידי פרנסיס מריון, שהיה מפקד הרגימנט באותה תקופה, לאחר שמולטרי קודם לדרגת גנרל. הספר פורסם במקור כמיזם משותף בין ווימס לפיטר הורי, אשר למעשה היה בסוואנה והיה עד לפציעתו של ג'ספר. הגזמות ובדיות רבות אחרות של ווימס גרמו להסרת שמו של הורי ממהדורות מאוחרות יותר.

לקריאה נוספת
 Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1388.

קישורים חיצוניים

 ויליאם מולטרי באתר אגודת המושלים הלאומית 

 ויליאם מולטרי באתר The Political Graveyard 


הערות שוליים

קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הפדרליסטית
קטגוריה:מושלי מדינות ארצות הברית ללא שיוך מפלגתי
קטגוריה:סגני מושלי קרוליינה הדרומית
קטגוריה:אנשי צבא אמריקאים במלחמת העצמאות של ארצות הברית
קטגוריה:שבויי הכוחות המזוינים של ארצות הברית
קטגוריה:מעצבי דגלים
קטגוריה:חברי האספה הכללית של קרוליינה הדרומית
קטגוריה:אמריקאים שנולדו ב-1730
קטגוריה:אמריקאים שנפטרו ב-1805